**DĖL ROKIŠKIO RAJONO SAVIVALDYBĖS ŠVIETIMO ĮSTAIGŲ VIRTUVĖS ĮRANGOS ĮSIGIJIMO HIGIENOS REIKALAVIMAMS VYKDYTI TVARKOS APRAŠO PATVIRTINIMO**

2022 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Rokiškio rajono savivaldybės biudžeto sudarymo, vykdymo ir atskaitomybės tvarkos aprašo, patvirtinto Rokiškio rajono savivaldybės tarybos 2022 m. gegužės 27 d. sprendimu Nr. TS-142 „Dėl Rokiškio rajono savivaldybės biudžeto sudarymo, vykdymo ir atskaitomybės tvarkos aprašo patvirtinimo“, 64 punktu, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės švietimo įstaigų virtuvės įrangos įsigijimo higienos reikalavimams vykdyti tvarkos aprašą tvarkos (pridedama).

2. Paskelbti sprendimą Teisės aktų registre ir Rokiškio rajono savivaldybės interneto svetainėje [www.rokiskis.lt](http://www.rokiskis.lt).

Savivaldybės meras Ramūnas Godeliauskas

Audronė Rekertienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS ŠVIETIMO ĮSTAIGŲ VIRTUVĖS ĮRANGOS ĮSIGIJIMO HIGIENOS REIKALAVIMAMS VYKDYTI TVARKOS APRAŠO PATVIRTINIMO AIŠKINAMASIS RAŠTAS**

*2023-04-17*

Projekto rengėjas – Švietimo ir sporto skyriaus vyriausioji specialistė Audronė Rekertienė

Pranešėjas komitetų ir Tarybos posėdžiuose – Švietimo ir sporto skyriaus vedėjas Aurimas Laužadis

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės švietimo įstaigų virtuvės įrangos įsigijimo, higienos reikalavimams vykdyti, tvarkos aprašą |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Vietos savivaldos įstatymo 15 straipsnio 4 dalis ( nustatyta papildomų įgaliojimų savivaldybei, kurių vykdymas priklauso savivaldybės tarybai), Rokiškio rajono savivaldybės biudžeto sudarymo, vykdymo ir atskaitomybės tvarkos aprašo 64 puntas (nustato, kad tikslinės paskirties lėšų naudojimo aprašus tvirtina savivaldybės taryba). Naujos teisinio reguliavimo nuostatos nesiūlomos. |
| 3. | Laukiami rezultatai | Reglamentuotas Rokiškio rajono savivaldybės švietimo įstaigų virtuvės įrangos įsigijimo, higienos reikalavimams vykdyti priemonės finansavimas iš programos ,,Ugdymo kokybės ir mokymosi aplinkos užtikrinimas“. |
| 4. | Lėšų poreikis ir šaltiniai | Savivaldybės biudžeto lėšos iš 2 programos ,,Ugdymo kokybės ir mokymosi aplinkos užtikrinimas“ |
| 5. | Antikorupcinis sprendimo projekto vertinimas |  |
| 6. | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nepridedamas |